TM ส่ง “อุปกรณ์ป้องกันการดึง” ทดแทนการผูกมือ เจาะกลุ่มผู้สูงอายุ
TM รุกขายสินค้าเจาะกลุ่มผู้สูงอายุผ่านร้าน TM CARE SHOP “อุปกรณ์ป้องกันการดึง” เพื่อทดแทนการผูกมือ พร้อมทั้งช่วยออกกำลังกล้ามเนื้อและนิ้วได้ มีให้เลือก 2 คอลเลคชั่น ทั้งสัตว์เลี้ยงและสัตว์ทะเล
TM รุกขายสินค้าเจาะกลุ่มผู้สูงอายุผ่านร้าน TM CARE SHOP “อุปกรณ์ป้องกันการดึง” เพื่อทดแทนการผูกมือ พร้อมทั้งช่วยออกกำลังกล้ามเนื้อและนิ้วได้ มีให้เลือก 2 คอลเลคชั่น ทั้งสัตว์เลี้ยงและสัตว์ทะเล
11 มี.ค. 2565

นางสุนทรี จรรโลงบุตร ประธานเจ้าหน้าที่บริหาร บริษัท เทคโนเมดิคัล จำกัด (มหาชน) หรือ TM เปิดเผยว่า ที่ผ่านมาบริษัทฯ ได้ให้ความสำคัญกับการคัดเลือกสินค้าหลายชนิดเพื่อรองรับการก้าวเข้าสู่สังคมผู้สูงอายุอย่างเต็มรูปแบบ และในเดือนมีนาคมนี้ได้นำสินค้าประเภท “อุปกรณ์ป้องกันการดึง” มาขายผ่านร้าน TM CARE SHOP ทั้งนี้อุปกรณ์จะนำมาใช้ในการแก้ปัญหาการผูกมือด้วยอุปกรณ์เดิม ทั้งยังช่วยให้ผู้ป่วยสามารถออกกำลังกล้ามเนื้อมือและนิ้วได้ โดยออกแบบให้อุปกรณ์นี้ทำหน้าที่ในการกระตุ้นประสาทสัมผัส ฝ่ามือหรือปลายนิ้วมือของผู้สูงอายุ เนื่องจากผู้สูงอายุซึ่งเป็นผู้ที่มีการสูญเสียความจดจ่อจึงเกิดภาวะที่ถูกเบี่ยงเบนความสนใจได้ง่าย
สำหรับอุปกรณ์ป้องกันการดึงนี้ถูกออกแบบให้เป็นถุงมือขึ้นรูปด้วยผ้าฝ้ายยืด 100% เนื่องจากเป็นผ้าที่เกิดจากการถัก ทำให้มีความยืดหยุ่น ใส่สบาย รองรับน้ำหนักได้ดีกว่าผ้าทอ ซึ่งมีโครงสร้างการทอที่บางและเรียบ ไม่รองรับน้ำหนักเท่าผ้าถัก ขณะเดียวกันอุปกรณ์ป้องกันการดึงยังประกอบด้วย ชิ้นวัสดุเบี่ยงเบนความสนใจบริเวณฝ่ามือ ผลิตด้วยยาง EKO rubber Grade LX ความหยาบระดับ 3 ขนาดกว้าง x ยาว 15 เซนติเมตร และชิ้นวัสดุเบี่ยงเบนความสนใจบริเวณอุ้งมือและปลายนิ้ว รูปทรงคล้ายเมล็ดถั่ว ผลิตจากโฟมยางพารา
นอกจากนี้แล้วยังออกแบบให้เลือก 2 คอลเลคชั่น ได้แก่ คอลเลคชั่นสัตว์เลี้ยงทั้งสุนัขและแมว และคอลเลคชั่นสัตว์ทะเล มีให้เลือกทั้ง วาฬ ปลาหมึก และปลาดาวทะเล รวมทั้งยังสามารถปรับเปลี่ยนให้มีสีสันด้วยการผสมผง EKO rubber สีชมพู  สีฟ้า และสีเหลือง และผสมสารเคมีลงไปในแผ่นยางเพื่อช่วยเบี่ยงเบนความสนใจของผู้สูงอายุ ญาติ และสร้างบรรยากาศที่เป็นมิตรในการใช้งานที่ดีขึ้น ทั้งนี้ การออกแบบที่ช่วยเรื่องการเบี่ยงเบนความสนใจบริเวณฝ่ามือและปลายนิ้วนั้นผลิตจากโฟมยางพารา ได้ออกแบบ 4 ชนิด ได้แก่ รูปทรงกลม รูปทรงกลมผิว ขรุขระ รูปทรงคล้ายเมล็ดถั่ว
สำหรับผู้ที่สนใจผลิตภัณฑ์สามารถสอบถามข้อมูลการให้บริการได้ที่ TM CARE SHOP โทรศัพท์ 1360 ต่อ 8101 / 8102 เปิดให้บริการจันทร์-ศุกร์ ตั้งแต่เวลา 8.00-17.00 น. รวมทั้งติดต่อผ่านช่องทาง [email protected] : @tmcareshop และ FacebookPage https://www.facebook.com/TMCARESHOP/ หรือ www.tmcare-shop.com